**REFERAT**

|  |
| --- |
| Referat fra møte i rådmannskollegiet 14. januar 2015 |
|  |
| **Sted:** | Rådhusstua, Skien rådhus |
| **Møteleder:** | Ole Magnus Stensrud |
| **Referent** | Karianne Resare |
| **Til stede:** | Tore Marthinsen, Per Wold, Bjørn Hagen, Jan Sæthre , Jørn Christian Schøth Knudsen,Ole Magnus Stensrud, Karianne ResareMorten Næss og prosessveileder hos fylkesmannen Per Dehli, møtte under sak 4/15.Jorunn Fure og Siv Dyrkolbotn fra Telemark Museum, Bjørn G. Andersen fra Nome kommune og Sindre Flø fra Bø kommune møtte under sak 5/15. |
| **Forfall:** |  |
| **Kopi til:** | [www.grenlandssamarbeidet.no](http://www.grenlandssamarbeidet.no) |

|  | Ansvar / frist |
| --- | --- |
| **Sak 1/15 Referat fra rådmannsmøtet 12.11.2014**Ingen særskilte kommentarer til referatet.Kort spørsmål om status for statistikkprosjektet:Karianne orienterte kort om at prosjektet følger oppsatt tidsplan. Første versjon av Grenlandsbarometeret er nå klar fra prosjektgruppen og sendes nå ut til kommuneadministrasjonen for kommentarer. Dette ihht avgjørelse i styringsgruppen. Frist for kommentarer fra kommunene er satt til 6. mars.**Konklusjon:**Referatet godkjent.  |  |
| **Sak 2/15 Handlingsplan 2015 for Grenlandssamarbeidet** Utkast til handlingsplan for samarbeidet for 2015 var sendt ut på i forkant av møtet med frist for kommentarer den 23. jan. 15.Karianne kommenterte raskt utkastetFølgende prosjektet omtales som pågående og nye i handlingsplanen:* Statistikksamarbeid og grenlandsbarometer.
* Mer vekst i Grenland – utvikling i by og omland. Delprosjekt 1 og 2.
* Felles satsing på barn og unge i Grenland – Talenter for framtida.
* Kommunereform i Grenland.
* Rullering av Strategisk næringsplan for Grenland.
* Felles e-læring i Grenlandssamarbeidet.

Teksten under prosjekt «Mer vekst i Grenland – delprosjekt1» og «Strategisk næringsplan for Grenland 2016-2019» er foreløpige. Disse vil kunne bli noe endret etter styremøte i ViG IKS den 23. januar.**Konklusjon:**Rådmennenes godkjente utkast til handlingsplan for Grenlandssamarbeidet for 2015 med følgende kommentarer og tillegg:* Omtalen av forholdet til Vekst i Grenland IKS oppdateres, jf utkastets side 4.
* Utredningen vedr brannsamarbeid/Grenland brannvesen tas med i handlingsplanen.
* Det lages et vedlegg til handlingsplanen som viser alle samarbeidene mellom grenlandskommunene som er i drift (organisert etter kommuneloven eller som IKS og AS)
 |  |
| **Sak 3/15 «Mer vekst i Grenland» - delprosjekt 2 Næringsarealer**Justert prosjektplan var oversendt i forkant av møtet for godkjenning av styringsgruppen.Saksframlegg med følgende innhold var sendt over i forkant:Styringsgruppa godkjente den 2. oktober 2014 prosjektplan for «Kartlegging og strategi for næringsarealer i Grenland». Kartleggingsarbeidet er nå godt i gang, men prosjektgruppa ser at forankringsarbeid med næringsliv og kommuner tar tid. Nåværende fremdriftsplan legger opp til at kartleggingen skal være ferdig i februar og at utkast til strategi skal være ferdig allerede i april, slik denne kan vedtas før sommerferien. Prosjektgruppa ser det som en fordel om man har tid til en grundigere prosess rundt strategi, sammen med næringslivet, før de politiske prosessene starter for fullt. Med nåværende fremdriftsplan vil disse prosessene måtte foregå samtidig i løpet av en relativt kort periode. Prosjektgruppa anbefaler følgende reviderte fremdriftsplan:

|  |  |  |
| --- | --- | --- |
| **Måned** | **Aktivitet** | **Milepæler** |
| Januar | Kartlegging  | Møter med næringsforeninger og kommuner |
| Februar | Kvalitetssikre kartlegging | Møter med næringsforeninger og kommuner |
| Mars | Utarbeide strategi | Seminar- politikere og næringsliv (presentere kartlegging og få innspill) |
| April | Utarbeide strategi  | Møter med næringsforeninger og kommuner |
| Mai | Utarbeide/forankre strategi | Seminar med næringslivet(presentere forslag til strategi og få innspill) |
| Juni | Bearbeide strategi |  |
| Juli-aug. | Ferie |  |
| Sept. | Valg |  |
| Okt. | Politisk behandling |  |
| Nov | Politisk behandling | Vedtak i kommuner og fylkeskommune |

Budsjettet forutsetter et tilskudd fra KMD på 800.000. KMD forutsetter at alle tilskuddsmidler møtes med en tilsvarende egenandel, gjerne som egeninnsats. I opprinnelig budsjett var ikke egeninnsatsen synliggjort som egen budsjettpost. I forslag til revidert budsjett er det opprettet en egen linje 5 for å synliggjøre egeninnsatsen hos kommunene. I tillegg inngår linje 2, GIS-analyser, som egeninnsats. For å synliggjøre egeninnsatsen er totalbudsjettet doblet. I budsjettet er det også justert for faktisk forbruk i 2014. Konsulentbudsjettet er økt med 200.000 som følge av lenger prosjektperiode. Revidert budsjett innebærer ingen ending av tilskuddsmidler, og ingen endrede økonomiske forpliktelser fra kommunene. Det har hele tiden vært en forutsetning at kommunene bidrar med egeninnsats tilsvarende støttebeløpet. Det nye er at dette er at egeninnsatsen er synliggjort i budsjettet. Totalsummen ligger fast.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   | Budsjett |   |   |   |   |  | Finansiering |   |
| Nr. | Aktivitet | Sum 2014 | Sum 2015 | Sum 2016 | Sum tot. |  | Aktør/ kilde  | Beløp |
| 1 | Konsulenttjenester | 200.000 | 400.000 |   |  600.000 |  | KMD | 800.000 |
| 2 | GIS-Analyser | 200.000 | 300.000 |   |  500.000 |  | Kommunene | 800.000 |
| 3 | Seminarer i Grenland | 0 | 100.000 |   |  100.000 |  |  |   |
| 4 | Nettverkssamlinger | 50.000 | 50.000 |   |  100.000 |  |  |   |
| 5 | Egeninnsats (utenom analyser) | 100.000 | 200.000 |  | 300.000 |  |  |  |
|   | Sum tot.  | 550.000 | 1.050.000 | 0 | 1.600.000 |  |  | 1.600.000 |

Fylkesrådmann var ikke tilstede på styringsgruppemøtet men hadde gitt følgende kommentar i forkant:«Fylkeskommunen har ingen kommentarer til rammene.Forøvrig ser vi det som hensiktsmessig at styringsgruppa blir orientert om og er med på å drøfte rammene for møtene og seminarene i strategifasen, spesielt i forhold til politisk deltagelse. Det er viktig med forankring og arenaer som gir gode drøftinger for Grenland som helhet.»Styringsgruppen anses derfor beslutningsdyktig og trakk følgende**Konklusjon:**Styringsgruppa godkjenner forslag til revidert fremdriftsplan og budsjett.  |  |
| **Sak 4/15 Kommunereformen i Grenland – prosjektgruppemøte**Prosessveileder hos Fylkesmannen i Telemark, Per Dehli deltok.Prosjektleder Morten Næss gikk igjennom utsendt notat med forslag om prosess/opplegg for fase 1.Rådmennene drøftet forslaget til videre prosess:Samfunnsutviklingsområdet blir sentralt i vurderingene.Det ble kommentert at det som er nevnt i regjeringens stortingsmelding om kommunereformen vedr Skien-Porsgrunn som et samfunnsutviklingsområde bør kommenterer også i dette dokumentet.Videre henvisning til NIBRs inndeling av storbyer og storbyregioner. Der er Grenland kategorisert som storbyregion kategori 2.Innbyggerinvolvering bør tas stilling til raskt. Kort drøfting vedr involvering og høring av innbyggerne. Enighet om at en hensiktsmessig måte er å fokusere på informasjon og involvering frem til utredningen er ferdig. En eventuell høring bør komme vinteren 2016. Anbefaling om å lag en intensjonsavtale knyttet til aktuelle sammenslåingsalternativer før innbyggerne konkret høres.Det er viktig at det raskt utarbeides en kommunikasjons/informasjonsstrategi for prosessen. Her ønskes bistand fra fylkesmannen og det er allerede tatt initiativ til et møte med de kommunikasjonsansvarlige i alle kommunene, FM og prosjektledelsen for å starte dette arbeidet. Møtet er satt til 27. jan.Dette fagforumet skal bistå med erfaring og råd knyttet til informasjonskanaler og involvering av innbyggere. De vil også kunne bistå hverandre i forbindelse med det konkrete informasjonsarbeidet i hver enkelt kommune.De strategiske valgene knyttet til involvering og høring av innbyggere og øvrige interessenter skal vurderes og gjøres av grenlandsprosjektet og ledelsen i den enkelte kommune.Problemstilling som kort ble drøftet: Hva hvis en kommune ikke ønsker å være med lenger?Fylkesmannen har vurdert dette og staten viser til at det påligger kommunene et utredningsansvar. Det er krav om å ha gjennomført en prosess som gir et godt nok grunnlag for å ta en beslutning om å søke sammenslåing eller ikke.Henvendelse fra Nome kommune om å delta i grenlandskommunenes prosess: Rådmennene drøftet henvendelsen fra Nome.Kommunene bør vær åpne for å vurdere alternative sammenslåinger med også andre kommuner enn grenlandskommunene. Det er imidlertid uhensiktsmessig å ta inn Nome formelt i prosessen og mandatet nå da dette vil kreve en ny politisk behandling av mandatet i alle kommunene. Grenlandskommunene har forpliktet seg til å samarbeide om utredningen og prosessen. Det er på dette tidspunktet ikke åpning for å formelt ta inn andre kommuner i utredningen. Kommunene i Grenlandssamarbeidet er åpen for å drøfte eventuelle sammenslåinger med andre kommuner som henvender seg. Slike initiativ og drøftinger ses i sammenheng med kommunenes vedtatte prosess og samordnes av Grenlandssamarbeidsprosjektet.Kommunene vil videre dele det grunnlaget og de vurderinger som gjøres i prosessen med de som ønsker å vurdere initiativ mot en eller flere av grenlandskommunene.**Konklusjon:**Rådmennene vedtok planen for gjennomføring av fase 1 av prosjektet slik det fremgår av notatet utarbeidet av prosjektleder. Samfunnsutviklingsperspektivet må få en bredere omtale i tråd med ekspertutvalgets seneste rapport. Prosjektleder arbeider videre med notat og opplegg under denne forutsetning. Henvendelsen fra Nome kommune:Rådmennene foreslår at det gis følgende tilbakemelding til Nome:*Grenlandskommunene har forpliktet seg til å samarbeide om utredningen og prosessen. Det er på dette tidspunktet ikke åpning for og formelt ta inn andre kommuner i utredningen da mandatet allerede er vedtatt.* *Kommunene i Grenlandssamarbeidet er åpen for å drøfte eventuelle sammenslåinger med andre kommuner som henvender seg. Slike initiativ og drøftinger ses i sammenheng med kommunenes vedtatte prosess og samordnes av Grenlandssamarbeidsprosjektet.**Kommunene vil videre dele det grunnlaget og de vurderinger som gjøres i prosessen.*Forslag til svar tas opp og behandles av Ordførerkollegiet i første møte. |  |
| **Sak 5/15 Dialogmøte med Telemark Museum**Jorunn Fure og Siv Dyrkolbotn fra Telemark Museum, Bjørn G. Andersen fra Nome kommune og Sindre Flø fra Bø kommune møtte.PresentasjonsrundeInnledning av møteleder:- bakgrunn for dette møtet- museet har jobbet med en strategi uten at det ser ut til at det ikke har gjort de nødvendige prinsipielle og strategiske avklaringer. - har vært en del støy rundt konsolideringen.- ønske om å se på hvordan kommunene kan bidra og tas med i prosessen frem mot endelig strategi.Innledning ved Museet v/Jorunn Fure - kort om prosessen- ser at vi trenger avtaler også med vertskommunene ikke bare eierne. Disse eksisterer ikke i dag. Ønsker reforhandling av avtalene som eksisterer i dag.Kommunene er involvert underveis gjennom dialogmøter der det primært er gitt informasjon.To hovedtemaer ble drøftet: forholdet til frivilligheten og strategiprosess. Kragerø: Ønsker at museet vurderer en direkte involvering av kommunene før endelig plan vedtas av museet. Kommunenes planer bør tas med/fås med.Ser en profesjonalisering og en nedbygging av aktiviteter lokalt med bakgrunn i den økonomiske situasjonen. Stort fokus på dette i Kragerø. Mye støy.Nome: Ser at det kan være viktig å etablere en tettere dialog med kommunene før stiftelsesstyret vedtar planen. En høringskonferanse med alle kommunene?Her vil dere kunne få frem innspill og kommentarer fra kommunene og etablerer en nærere dialog.Bamble: Konsolideringen har ikke gitt den veksten som var forutsatt. Forventninger fra staten andre enn lokale forventninger. Imøteser debatten om hvordan vi kan bruke museet for å tiltrekke oss besøkende osv. En felles satsing.Porsgrunn: Vi anerkjenner at forutsetningene/virkninger av konsolideringen ikke oppfylt fullt ut enda. Det er for lite penger til å oppfylle alle forventninger. Kragerø: Opptatt av å få fram forholdet til foreningslivet og lokalt frivillig engasjement. Det bør inn en prosess som gir mulighet for å gi innspill og får fram en felles forståelse. Skien: Strategien bør si noe om hva slags potensial som ligger i der frivillige arbeidet. Går for en mer profesjonalisering av driften. De frivillige må brukes på en annen møte enn før. Men hvordan? Dette bør tas med og omtales i strategien. Bør kommunene også jobbe/bidra på en annen måte?Fure:Staten sier ingenting på hvor mange visningssteder vi har.Signalene går på å drive mer forretningsmessig. Profesjonalisering av driften.Frivillighet koster ressurser og har lite å si for profesjonalisering. Krever mye organisering og utløser kostnader og ressursbruk. Ikke kvalifisert frivillighet tar ressurser. Vi trenger profesjonalisering av driften for å komme i inngrep med statlige bevilgningsmyndigheter.Bygdetunmodellen er vi svært positive til og ønsker at dette vurderes flere steder i regionen.Nome: Hører begrensningene når det gjelder frivilligheten. Dette bør likevel behandles og informeres om. Og det betyr ikke at frivilligheten skal avskrives helt. Bør i alle tilfelle skape seg fora der det kan føres en dialog.Bø: Ser klart utfordringer og viktigheten av frivilligheten. Viktig å definere godt i planen og behandle godt!Planprosessen: Fure: Har dialogmøter med eierstyrene. Eierstyrene og dermed kommunene er representert i stiftelsesstyret.Museet blir utfordret fra mange hold til å prioritere, bla av fylkeskommunen ved søknader om prosjektstyret.Viste sak vedr økning i besøkstallene til tross for spisset og nedtoning av aktiviteter og steder.Bamble: Innspill vedr å bruke de avtalene fylkeskommunen nå er i ferd med å inngå med kommunene til også å løfte fram musesiale prosjekter. **Konklusjon:**Kommunene ser at det er en endring i den statlige politikken og museumsutfordringene. Rådmennene foreslår og ønske om en bredere prosess før endelig vedtak av plan. Bredere involvering.Kommunene foreslår at strategiplan sendes ut på en høring – med behandling i alle kommunestyrene. Det gjennomføres en høringskonferanse med alle involverte. Bredt sammensatt. Kommunene stiller sine kultursjefer til disposisjon for å bistå i arbeidet med en eventuell konferanse/dialog.Kommunene avventer museets beslutning mht videre fremdrift i arbeidet med strategiplanen. Dvs. om museet vedtar forslag til strategiplan slik den ligger eller den blir sendt ut på høring til kommunene. Rådmennene ber om å bli orientert om dette av museumsledelsen når beslutningen er tatt. |  |
| **Sak 6/15 Høringer****Høring – forslag om endringer i IKS-loven**Porsgrunn har vurdert høringen. Foreløpig ingen særskilte kommentarer. Endringene vil ha liten betydning for grenlandskommunenes selskaper. Det vises til at KS sentralt utarbeider et høringssvar og arrangerer et møte i denne sammenhengen. Se eposter fra Per Wold i denne saken.**Høring – forslag om overføring av skatteoppkrevingen til Skatteetaten**Kemneren i Grenland har utarbeidet et forslag til høringssvar. Dette ble oversendt alle i løpet av møtet. |  |
| **Sak 7/15 Eventuelt****Ingen saker.** |  |

**Neste rådmannsmøter:**

**Onsdag 11. februar 2015 kl. 8.30 – 11.30 i Vrådal**(gjennomføres i forbindelse med KS Strategikonferanse)

**Onsdag 25. mars 2015 kl. 8.30 – 11.30 i Bamble**

**Neste Grenlandsråd:**

**Fredag 27. februar 2015**